淵縣

淵縣，是明代交阯承宣布政使司諒山府下轄的一個縣，後陷入安南，治所約在今越南諒山省文淵縣，縣治在同登《越南歷代疆域-越南歷史地理研究》，陶維英著鍾民岩譯，商務印書館，1973，第191頁。
 沿革 
 舊屬廣西思明州，安南陳氏乘元末之亂侵佔「二十九年，土官黃廣成遣使入貢，因奏言：「本府自故元改思明路軍民總管所，轄左江一路州縣峒寨，東至上思州，南至銅柱。元兵征交阯，去銅柱百里，設永平寨軍民萬戶府，置兵戍守，命交人供其軍餉。元季擾亂，交人以兵攻破永平寨，遂越銅柱二百餘里，侵奪思明屬地丘溫、如嶅、慶遠、淵、脫等五縣，逼民附之，以是五縣歲賦皆土官代輸。前者本府失理於朝，遂致交人侵迫益甚。及告禮部，任尚書立站於洞登，洞登實思明地，而交阯乃稱屬銅柱界。臣嘗具奏，蒙朝廷遣刑部尚書楊靖覈其事，建武志尚可考。乞敕安南，俾還舊封，庶疆域復正，歲賦不虛。」帝令戶部錄所奏，遣行人陳誠、呂讓往諭安南。三十年，誠、讓至安南，諭其王陳日焜，令還思明地。議論往復，久而不決。以譯者言不達意，復為書曉之。安南終辯論不已，出黃金二錠、白金四錠及沉檀等香以賄，誠卻之。安南復咨戶部，無還地意。廷臣議其抗命當誅，帝曰：蠻人怙頑不悛，終必取禍，姑待之」，《明史》卷三百十八列傳第二百六土司九廣西土司二思明「乾德懼而割廣源、門州、思浪、蘇茂、桄榔之地以降，則當是時此地尚為中國所有，况銅柱以北丘溫等地乎，元世祖時而祖光炳入欵稱臣，及日烜嗣立，失臣子之節，於是世祖興問罪之師，日烜蒙荊棘伏草莽，生民殆盡，城郭幾墟，日燇嗣立，祈哀請罪，世祖遣使降詔，諭令入朝，當時詔書有還地之語，而日燇云向者天使辱臨，小國迎送于祿州，小國懼有侵越之罪，往往辭之丘溫而已，觀此則丘溫以北之地，其屬思明亦明矣，今安南廼越淵、脫，踰如嶅、慶遠而盡有之，非乘元末之亂，僥倖而得之者乎」，《太祖高皇帝實錄》卷二百五十洪武三十年二月二十一日。
 永樂五年六月癸未朔（1407年7月5日），隸諒山府「諒山府，本府親領新安、如敖、丹巴、丘溫、鎮夷、淵、董七縣」，《大明太宗文皇帝實錄》卷六十八永樂五年六月癸未朔。
 永樂七年正月二十一甲子（1409年2月5日），設淵縣之坡壘関廵檢司「設交阯清化府之廣儲倉，丘溫縣之丘溫倉，雞陵縣之鎮夷倉，磊江縣之牛鼻關，古弘縣之會潮海口，支俄縣之支隆海口、神投海口，緣覺縣之天甲海口，廷河縣之徑農江口，古蘭縣之啜口、大全江口，雞陵縣之鎮夷關，淵縣之坡壘関，水浪縣之慱花江口，應平縣之寧橋，雲屯縣之雲屯，快州之阿魯口十四廵檢司，交阯塩課提舉司之安老、安和、支封、同安、四塲塩課司，永寧縣之屢柳、宋江縣之可屢二馬驛，丘溫縣之丘溫、董縣之董站、雞陵縣之沲瀲三驛，水浪縣之稅課局，設官如例」。《太宗文皇帝實錄》卷八十七永樂七年正月甲子。
 永樂七年九月十六日（1409年10月24日），設淵縣醫學「乙酉，設交阯諒山、北江、建平三府及歸化、南策二州並鷄陵、董、淵、黎平、武寧、保祿、平陸七縣醫學，塩課提舉司之支俄、長羅、丹夾三塲鹽課司，歸化州稅課局，石廩關廵檢司。以交阯大原鎮金場局隸太原府，嘉興鎮金場局隸嘉興州，廣威鎮金場局隸廣威州，初設太原等七鎮金場局未定管属，至是布政司言天關等四鎮，蠻入寇亂，道梗不通，太原等三鎮金場局已行開設，宜各有所隸，故有是命」，《太宗文皇帝實錄》卷九十六永樂七年九月十六日。
 永樂九年四月十三日（1411年5月5日），改七源州之坡壘關巡檢司隸淵縣〔則坡壘關巡檢司原屬七源州〕「癸卯，改交阯諒山府雞陵縣為鎮夷縣，雞林遞運所為鎮夷遞運所，丘溫縣之丘溫倉隸本府，七源州之坡壘關巡檢司隸淵縣，水浪縣之博化江口巡檢司隸七源州，上思朗州為上思郎州，下思朗州為下思郎州，古滕縣為古藤縣；以瘴癘徙交阯鎮夷關於松嶺高爽之地」，《太宗文皇帝實錄》卷一百十五永樂九年四月十三日。
 永樂十三年八月二十三日（1415年9月25日），併琴縣入淵縣「丁亥，併交阯……諒山府之新安縣入丹巴縣，如敖縣入丘溫縣，董縣入鎮夷縣，七源州之水浪縣入本州，琴縣入淵縣，上文州之杯蘭縣入本州」，《太宗文皇帝實錄》卷一百六十七永樂十三年八月二十三日。
 永樂十七年三月十九日癸亥（1419年4月13日），設淵縣儒學「設交阯諒山府及七源州、廣源州、上文州、下文州、萬崖州、上思郎州、下思郎州、九真州、嘉興州、廣威州十州；多翼縣、古蘭縣、丘溫縣、鎮夷縣、丹巴縣、脫縣、淵縣、大蠻縣、宣化縣、富良縣、弄石縣、大慈縣、感化縣、永寧縣、宋江縣、俄樂縣、安樂縣十七縣儒學，宣化府陰陽學、僧綱司，廣威州陰陽學、醫學、道正司，萬崖州僧正司，太平縣、鎮夷縣二縣陰陽學，太原縣醫學、僧會司、道會司，古蘭縣醫學，道會司，多翼縣、洞喜縣二縣，陰陽學、醫學、道會司；乂安府常豊倉、新平府常平倉、建昌府廣平庫〔廣本平作用〕」，《太宗文皇帝實錄》卷二百十永樂十七年三月十九日癸亥〔舊校改亥作酉〕。
 永樂十七年九月十四日丙辰（1419年10月3日），併七源州之脫縣入淵縣「丙辰，併交阯化州之利蓬、思蓉二縣入士榮縣，乍令、蒲浪、蒲苔三縣入化州，順州之利調、安仁、不蘭、巴閬四縣入順州，新平府之福康縣入衙儀縣，南靈州之左平縣入本州，乂安府之支羅、土油二縣入衙儀縣，土黃縣入古杜縣，真福縣入驩州，偈江縣入石塘縣，南靖州之盤石縣入本州，奇羅縣入河華縣，驩州之東岸縣入本州，清化府之安定縣入永寧縣，梁江縣入古雷縣，東山縣入古藤縣，清化州之安樂縣入本州，磊江縣入俄樂縣，愛州之宋江縣、九真州之農貢縣各入本州，諒山府之下文州入上文州，下思郎州入上思郎州，七源州之脫縣入淵縣，宣化府之文安縣入曠縣，乙縣入底江縣，太原府之司農縣入安定縣，洞喜縣入富良縣，大慈縣入宣化縣，諒江府之鳳山縣、諒江州之安寧縣入清遠縣，那岸縣入陸那縣，諒江州之保祿、古隴二縣入本州，上洪州之多錦、唐安二縣入本州，建平府之望瀛、太灣（大灣縣）二縣入懿安縣，長安州之黎平縣入本州，建昌府之布縣入建昌縣，快州之芙蓉縣入本州，東結縣入永涸縣，新安府之至靈縣入南策縣，東潮州之水棠縣、下洪州之四岐縣各入本州，清沔縣入同利縣，靖安州之支封縣入安和縣，雲屯縣入靖安州，三江府洮江州之清波縣入本州、麻溪縣入夏華縣，沱江州之古農縣、宣江州之西欄縣各入本州，交州府福安州之清潭縣入東關縣、芙蒥縣入福安州，三帶州之安郎縣入安樂縣、扶寧縣入立石縣，威蠻州之清威縣、利仁州之利仁縣各入本州，北江府之超類縣、武寧州之東岸縣并入嘉林縣，慈山縣入武寧州，嘉林州之細江、善才二縣，北江州之善誓縣；廣威州之美良縣；歸化州之安立縣；嘉興州之蒙、籠二縣；寧化州之赤土、瑰二縣；演州之茶清縣各入本州，革鎮蠻府為鎮蠻州，以所隸古蘭、廷河二縣併入本州；多翼縣入太平縣；奉化府為奉化州，以所隸美祿、順為二縣并入本州；西州縣（西真縣）入膠水縣，革諒山府之鎮夷倉、諒江府芹站倉、奉化府廣積倉、北江府東岸縣稅課局」，《太宗文皇帝實錄》卷二百十六永樂十七年九月十四日。

 參考資料 

交阯